Document ID: 32001R0733

Komission asetus (EY) N:o 733/2001,
annettu 11 päivänä huhtikuuta 2001,
neuvoston asetuksen (EY) N:o 1251/1999 soveltamista koskevista yksityiskohtaisista säännöistä poikkeamisesta joidenkin yhteisön alueiden huonoista ilmasto-olosuhteista johtuvan kesannoinnin osalta annetun asetuksen (EY) N:o 180/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1672/2000(2), ja erityisesti sen 9 artiklan,
sekä katsoo seuraavaa:
(1) Asetuksen (EY) N:o 1251/1999 2 artiklan 3 kohdassa tarkoitetun yleisen järjestelmän mukaisen pinta-alatuen saanti edellyttää kesannointia.
(2) Komission asetuksessa (EY) N:o 2316/1999(3), sellaisena kuin se on viimeksi muutettuna asetuksella (EY) N:o 556/2001(4), vahvistetuissa soveltamista koskevissa yksityiskohtaisissa säännöissä täsmennetään, että kesannointi on aloitettava viimeistään 15 päivänä tammikuuta, eikä kesannoituja aloja saa käyttää maataloustuotantoon.
(3) Asetuksesta (EY) N:o 2316/1999 poikkeamisesta annetussa komission asetuksessa (EY) N:o 180/2001(5), sellaisena kuin se on muutettuna asetuksella (EY) N:o 546/2001(6), annetaan tuottajille lupa siirtää tiettyjen lajien sadonkorjuun määräpäivä huonojen ilmasto-olojen johdosta 31 päivään maaliskuuta 2001 niin, että näitä aloja voidaan vielä pitää asianmukaisesti kesannoituina, mikäli tuottaja todistaa, että sovellettavat ehdot täyttyvät.
(4) Joillakin yhteisön alueilla esiintyneiden jatkuvien sateiden johdosta 31 päivää maaliskuuta koskevan poikkeuksen soveltaminen olisi jatkettava 30 päivään huhtikuuta ja laajennettava koskemaan kaikkia niitä viljelmiä, jotka tavallisesti korjataan ennen tammikuun alkua.
(5) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 180/2001 1 artiklan toinen luetelmakohta seuraavasti: "- jos sato korjattiin, se tapahtui viimeistään 30 päivänä huhtikuuta 2001,".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 15 päivästä tammikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä huhtikuuta 2001.

Labels: 20
17
6